ผู้ถือหุ้นใหญ่ LIT เข้าเทกโอเวอร์ TIW จ่อทำเทนเดอร์ฯหุ้นละ 143 บ.
นายประสิทธิ์ กาญจนศักดิ์ชัย ผู้ถือหุ้นใหญ่ LIT เข้าเทกฯ TIW โดยเข้าซื้อ 62.45% จากกลุ่ม MITSUI วานนี้และเตรียมทำเทนเดอร์ฯหุ้นละ 143 บ.คิดเป็นมูลค่าที่เสนอซื้อทั้งสิ้น 321.77 ลบ.
9 มิ.ย. 2558

บริษัท ไทยแลนด์ไอออนเวิคส์ จำกัด (มหาชน) หรือ TIW ระบุว่า นายประสิทธิ์ กาญจนศักดิ์ชัย ได้เข้าซื้อหุ้น 62.45% จากกลุ่ม MITSUI เมื่อวานนี้ ส่งผลให้ถือหุ้นใน TIW เพิ่มเป็น 62.5%
หลังจากนั้นจะทำคำเสนอซื้อหุ้น TIW ในส่วนที่เหลือจำนวน 2,250,170 หุ้น หรือ 37.50% โดยราคาเสนอซื้อที่ราคาหุ้นละ 143 บาท คิดเป็นมูลค่าที่เสนอซื้อทั้งสิ้น 321.77 ล้านบาท
โดยสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)รายงานว่า เมื่อวานนี้ MITSUI &amp; (THAILAND) , MITSUI &amp;  (ASIA PACIFIC) PTE. และบริษัท มิตรสยาม อินเตอร์เนชั่นแนล จำกัด ซึ่งเป็นกลุ่มเดียวกัน ได้ขายหุ้น TIW ทั้งหมดรวม 62.45% ให้กับนายประสิทธิ์ ส่งผลให้นายประสิทธิ์ เข้ามาถือหุ้นใน TIW รวม 62.5% ส่งผลให้ต้องทำคำเสนอซื้อหุ้น TIW ทั้งหมดของกิจการ ขณะที่กลุ่ม MITSUI จะยังคงถือหุ้นใน TIW จำนวน 5%
ทั้งนี้ นายประสิทธิ์ จะทำคำเสนอซื้อหุ้น TIW ส่วนที่เหลือทั้งหมดจำนวน 37.50% ซึ่งคาดว่าจะเสนอซื้อที่ราคาหุ้นละ 143 บาท และคาดว่าจะยื่นคำเสนอซื้อหุ้นอย่างเป็นทางการภายในวันที่ 16 มิ.ย.นี้
อนึ่ง นายประสิทธิ์ กาญจนศักดิ์ชัย ได้เป็นหนึ่งในผู้ถือหุ้นใหญ่บริษัท ลีซ อิท จำกัด (มหาชน) หรือ LIT โดยถือหุ้นใหญ่เป็นอันดับ 2 ในสัดส่วน 6%